stanford-oval/wikipedia huggingface dataset:
הול (להקה)
חברי ההרכב בעבר

קורטני לאב - שירה, גיטרה (1989–2002, 2010-2012)
אריק ארלנדסון - גיטרות (1989–2002, 2012)
מייק גייסברכט - גיטרה (1989–1990)
ליסה רוברטס - בס (1989–1990)
קרוליין רו - תופים (1989–1992)
ג'יל אמרי - בס (1990–1992)
לזלי הארדי - בס (1992–1993)
קריסטן מ. פאפ - בס, שירה (1993–1994, נפטרה ב-1994)
פטי שמל - תופים (1992–1998, 2012)
מליסה אוף-דר-מאור - בס, שירה (1994–1999, 2012)
סמנתה מלוני - תופים (1998 – 2000)
מיקו לארקין - גיטרות (2010–2012)
שון דיילי - בס (2010–2012
סטו פישר - תופים (2010–2011)
סקוט ליפס - תופים (2011–2012)
דיסקוגרפיה

Pretty on the Inside ‏(1991)
Live Through This ‏(1994)
Celebrity Skin ‏(1998)
Nobody's Daughter ‏(2010)
Ask for It ‏(1995)
The First Session ‏(1997)
Awful: Australian Tour EP ‏(1999)
My Body, the Hand Grenade ‏ (1997)
Grease Your Hips‏ (2016)
גורל היקום

גלקסיה ביקום
גורל היקום הוא מונח בקוסמולוגיה המתייחס לבחינת האפשרויות השונות לגבי מצבו של היקום וצורתו בטווח ארוך.
האפשרויות השונות תלויות בצורת היקום ותפקידה של האנרגיה האפלה.
גורלות שונים נחזו על ידי מדענים מענפים שונים של המדע. גורלות אלו כוללים תרחישים סופיים ואין סופיים.
מאז החל לרווח המושג המפץ הגדול שממנו נבעה המסקנה בדבר התפשטות היקום, נשאלה השאלה הבלתי נמנעת: האם היקום ימשיך להתפשט עד אינסוף או שהתפשטותו תיעצר בשלב כלשהו, ואם כן, האם הוא יחזור ויתכווץ שוב לנקודה ממנה הוא התחיל. שאלה נוספת היא קצב ההתפשטות או ההתכווצות. התשובה נעוצה במספר גורמים לרבות התכונות הפיזיקליות של יחסי המסה\אנרגיה, הצפיפות הממוצעת של היקום וקצב התפשטות היקום.
לדעת הקוסמולוגים אם יש ביקום מספיק חומר, אשר עשוי לעצור את ההתפשטות בכח המשיכה שלו, הרי שבבוא הזמן עשוי היקום לחזור ולהתכווץ לנקודתו ההתחלתית. במקרה השני, אם אין כמות חומר מספקת, הרי שהיקום יתפשט עד אינסוף. על פי הקונצנזוס הקיים כיום, אין ביקום מספיק חומר שיעצור את התפשטותו וגילוי האנרגיה האפלה שגורמת להתפשטות מואצת של היקום מביאות למסקנה הבלתי נמנעת שהיקום יתפשט לנצח. אך עם זאת, השאלה בדבר סופו של היקום עודנה פתוחה.
מודל המציג את היקום כפועל במחזוריות של התפשטות וקריסה הוא מודל יקום מחזורי.
התהוות הבסיס המדעי > תאוריה

הבסיס התאורטי לשאלה התאפשר לאחר פרסום תורת היחסות הכללית על ידי אלברט איינשטיין ב-1916, אשר אפשרה לתאר את היקום בקנה המידה הרחב ביותר.
ישנם פתרונות אפשריים רבים למשוואה המוצגת בתאוריית היחסות הכללית וכל פתרון ממחיש מסלול שונה ליקום.
מספר אפשרויות הועלו ב-1922 על ידי אלכסנדר פרידמן וב-1927 על ידי ז'ורז' למטר, חלקן גורסות כי היקום התפתח מסינגולריות ראשונית אחת; דהיינו, המפץ הגדול.
התהוות הבסיס המדעי > תצפיות

ב-1931 פרסם אדווין האבל את מסקנותיו, בהתבסס על תצפיות שערך על כוכבים בעלי משתנה קפאידי מגלקסיה רחוקה. מסקנותיו איששו את התאוריה על פיה היקום מתרחב; מאז החלה חקירה מדעית רצינית לגבי תחילת היקום ולגבי קץ היקום.
התהוות הבסיס המדעי > המפץ הגדול והמצב היציב

ב-1927 יסד ז'ורז' למטר את תאוריית המפץ הגדול (התאוריה קיבלה למעשה את שמה ממתנגדיה). ב-1948 יסד פרד הויל תאוריית נגד, תאוריית המצב היציב, על פיה היקום אומנם מתפשט, אך בו זמנית מצבו הסטטי נותר ללא שינוי עקב היווצרות של חומר חדש.
עד ל-1965 היוו שתי התאוריית אתגר שקול זו לזו עד גילוי קרינת הרקע הקוסמית על ידי ארנו פנזיאס ורוברט וילסון.
גלוי זה תאם במלאו את התחזיות המבוססות על המפץ הגדול וסתר לחלוטין את תאוריית המצב היציב. כתוצאה התייצבה תאוריית המפץ הגדול כתאוריה המובילה בקרב החוקרים.
התהוות הבסיס המדעי > הקבוע הקוסמולוגי

כאשר פרסם איינשטיין את תורת היחסות, הוא האמין, כרוח התקופה, ביקום סטטי. 
כאשר התחוור לאיינשטיין כי התאוריה שלו יכולה להיפתר בקלות בצורה בה היקום מתרחב כעת ויתכווץ בעתיד, הוא הוסיף למשוואה את הקבוע הקוסמולוגי, מעין צפיפות אנרגיה קבועה אשר אינה מושפעת מהתרחבות או התכווצות של היקום ומהווה מעין משקל נגד להשפעות כוח המשיכה על היקום בצורה כזו, שהיקום יוכל להישאר סטטי. 
רעיון הקבוע הקוסמולוגי נזנח (אם כי עלה שוב לאחר מכן על מנת להסביר את קצב התפשטות היקום) לאחר תגליותיו של האבל. 
בדיעבד אמר איינשטיין, כי הקבוע הקוסמולוגי הוא: "השטות הגדולה ביותר בחיי" ("biggest blunder of my life").
התהוות הבסיס המדעי > פרמטר הצפיפות

גורם חשוב נוסף, המשפיע על גורל היקום, הוא פרמטר הצפיפות. פרמטר זה, המייוצג על ידי אומגה (Ω), מגדיר את צפיפות החומר הממוצעת מחולקת בערך הקריטי של הצפיפות. 
פרמטר הצפיפות מאפשר שלוש צורות אפשריות של היקום בהתאם לערך של אומגה, דהיינו, שווה ל-1, נמוך מ-1 או גדול מ-1. ערכים אלו ייצרו, בהתאמה, יקום שטוח, פתוח או סגור.
אפשרויות אלו מתייחסות לגאומטריה הכללית של היקום ולא לעקומות מקומיות במרחב-זמן הנגרמות מגושים קטנים יחסית של חומר, כגון גלקסיות או צבירי גלקסיות. 
באם תוכנו העיקרי של היקום הוא חומר אינרטי, הרי שיש מתווה ספציפי המתקשר לכל אחת מהגאומטריות. על כן מנסים הקוסמולוגים לקבוע את גורל היקום על ידי קביעת ערך ה-Ω, או לחלופין, את קצב ההאטה של ההתפשטות.
התהוות הבסיס המדעי > כוח הדחייה

החל מ-1998, תצפיות של סופרנובות החלו להיות מפורשות כהתאמה ליקום אשר התפשטותו מואצת. כתוצאה מכך, תאוריות קוסמולוגיות מעוצבות באופן אשר מכיל תאוצה אפשרית זו, לרוב על ידי שימוש באנרגיה אפלה, אשר, בצורתה המופשטת, היא תוכן קוסמולוגי חיובי. 
ככלל, אנרגיה אפלה היא מונח רב-תכליתי לכל שדה היפותטי בעל לחץ שלילי, לרוב בעל צפיפות המשתנה ככל שהיקום מתרחב.
חוקי תצורת היקום

הקונצנזוס כיום בקרב הקוסמולוגים גורס כי גורל היקום תלוי בצורת היקום, בכמות האנרגיה האפלה ובמשוואת המצב הקובעת את השינויים בצפיפות האנרגיה האפלה בהתאם להתפשטות היקום.
תצפיות עדכניות מסיקות, כי קצב התפשטות היקום ככל הנראה הואץ ב-7.5 מיליארד השנים הראשונות לאחר המפץ הגדול, ברם, מדידות עדכניות נוספות, אשר נאספו על ידי לוויין המחקר WMAP, מעלות את האפשרות כי היקום שטוח או קרוב מאוד לכך.
חוקי תצורת היקום > יקום סגור

אם ערכו של אומגה גבוהה מ-1 (Ω > 1), הרי שגאומטריית החלל היא סגורה כמשטח של כדור. כלומר, גאומטריית היקום, בקנה מידה רחב מאוד, תהייה אליפטית.
ביקום סגור כוח המשיכה יעצור לבסוף את ההתפשטות ואז יחל תהליך הפוך, הייקום יתכווץ לנקודה אחת, נקודה סינגולרית סופית בשם ההתכווצות הגדולה (או הקריסה הגדולה). מספר תאוריות מודרניות משערות כי ליקום יש כמות משמעותית מאוד של אנרגיה אפלה אשר תאפשר לו להמשיך ולהתרחב לנצח, אף במצב של Ω > 1.
חוקי תצורת היקום > יקום פתוח

אם ערכו של אומגה קטן מ-1 (Ω < 1), הרי שגאומטריית היקום פתוחה, כצורתו של אוכף. גאומטריה כזו היא היפרבולית.
גם ללא אנרגיה אפלה, יקום בעל עקומה שלילית יתפשט לנצח, כאשר הכבידה מאיטה את התהליך בצורה שולית. עם האנרגיה האפלה, לא רק שההתפשטות אינה נעצרת, היא אף מואצת.
גורל היקום במקרה הזה יהיה או במות החום של היקום, הקיפאון הגדול (כמות האנרגיה הסופית ביקום שמתפשט לאינסוף לא תאפשר עוד קיום חיים) או הקריעה הגדולה שבה החומר, שהוא בכמות סופית, יתפשט לאינסוף עד שכל חלקיק תת-אטומי (ואף רצף הזמן-חלל עצמו) יתפרק לחלוטין. 
התאוצה שתיווצר בזכות האנרגיה האפלה תהיה כה חזקה, עד שהיא תתגבר לחלוטין על כוח המשיכה, הכוח האלקטרומגנטי והכוח הגרעיני החזק.
באופן הפוך, קבוע קוסמולוגי הפוך, אשר יתקשר לדחיסות שלילית של אנרגיה ולחץ חיובי, יאפשר את המצב של ההתכווצות הגדולה אף ביקום פתוח. אפשרות זו נשללה עקב תצפיות.
חוקי תצורת היקום > יקום שטוח

באם הצפיפות הממוצעת של היקום שווה בדיוק לערך הקריטי של הצפיפות, כך ש אומגה שווה ל-1 (Ω = 1) הרי שגאומטריית היקום היא שטוחה כגאומטריה אוקלידית.
תצפיות של לוויין המחקר WMAP מאששות (עם מרווח טעות של 0.4%) שגאומטריית היקום היא שטוחה.
בהיעדר אנרגיה אפלה, יקום שטוח יתפשט לנצח אך בקצב שיאט בהדרגה. עם אנרגיה אפלה, קצב ההתפשטות יאט תחילה, עקב פעולתו של כוח המשיכה, אך יצבור תאוצה בהמשך. גורל היקום השטוח זהה למעשה ליקום פתוח.
שאלת קץ היקום

גורל היקום תלוי בצפיפות היקום. מיטב העדויות כיום, בהסתמך על מדידות של קצב ההתפשטות וצפיפות החומר, תומכות במודל של יקום אשר יתפשט ללא קץ, אשר יסתכם בתרחיש "הקיפאון הגדול". אולם, התצפיות אינן חד-משמעיות ומודלים אלטרנטיביים עדיין אפשריים.
שאלת קץ היקום > הקיפאון הגדול ומות החום

הקיפאון הגדול הוא תרחיש שבו המשך ההתפשטות יוביל ליקום אשר מתקדם בצורה אסימפטוטית לעבר האפס המוחלט. תרחיש זה בשילוב תרחיש הקריעה הגדולה מסתמן כיום כהיפותזה המובילה. 
תרחיש זה, בהיעדר אנרגיה אפלה, אפשרי רק ביקום בעל גאומטריה שטוחה או היפרבולית. בהינתן קבוע קוסמולוגי חיובי, תרחיש זה אפשרי גם ליקום סגור.
בתרחיש זה כוכבים צפויים להמשיך להיווצר ב-1012 עד-1014 השנים הבאות, לאחר מכן מלאי הגז הנחוץ להתהוות כוכבים יאזל. בעוד הדלק עבור הכוכבים קיימים הולך ואוזל, היקום יהפך בהדרגה לחשוך יותר ויותר. לבסוף חורים שחורים יהוו את רוב העצמים בחלל, אך גם הם, עקב פליטה של קרינת הוקינג, יעלמו לבסוף. 
תרחיש נוסף המתקשר לכך הוא מות החום של היקום, שבו היקום יגיע למצב של אנטרופיה מקסימלית שבה הכל מבוזר ואין גרדיאנט, אשר נחוצים לתהליכי עיבוד מידע אשר צורה אחת שלהם היא חיים. 
תרחיש זה אפשרי בכל אחד משלושת המודלים אבל מחייב שהיקום יגיע לטמפרטורה מינימלית סופית. תנודות קוונטיות אקראיות או מנהור קוונטי יכולות לייצר מפץ גדול נוסף תוך  10^{10^{56}} שנים. לאורך כמות לא מוגבלת של זמן, תתרחש הפחתה ספונטנית של האנטרופיה על ידי משפט ההישנות של פואנקרה ותנודות טרמיות.
שאלת קץ היקום > הקריעה הגדולה

במקרה הספציפי של אנרגיה אפלה, אשר נושאת יותר לחץ שלילי אף מהקבוע הקוסמולוגי, צפיפות האנרגיה האפלה עולה עם הזמן וגורמת לתאוצה של התרחבות היקום שגורמת בתורה לעלייה קבועה בקבוע האבל.
כתוצאה, כל החומר ביקום, החל מגלקסיות וכלה, בהינתן מספיק זמן, בכל הגופים, ללא קשר לגודלם, יתפוררו לחלקיקי יסוד וקרינה. נקרעים זה מזה על ידי קרינת פנטום אפלה ומשולחים בנפרד למעמקי החלל. השלב הסופי של היקום היא נקודה סינגולרית המתרחשת בעוד צפיפות האנרגיה האפלה וקצב ההתפשטות נעים לאינסוף.
שאלת קץ היקום > ההתכווצות הגדולה

היפותזת ההתכווצות הגדולה היא תפיסה סמטרית לגורל היקום. כמו שהמפץ הגדול החל את ההתפשטות הקוסמית התאוריה הזו מניחה כי הדחיסות הממוצעת של היקום מספיקה על מנת שההתפשטות תעצר בשלב כלשהו ואת תתחיל התכווצות. התוצאה הסופית של זה אינה ידועה, אך ההשערה הפשוטה היא שכל החומר ביקום ומרחב הזמן חלל יתרסקו לתוך נקודה סינגולרית חסרת ממדים אחת, אם כי צריך להתחשב ברמה הלא ידועה של ההשפעה הקוונטית.
עדויות עדכניות מעניקות סבירות נמוכה לתרחיש זה, אך מאחר שהמדידות מבוצעות לאורך זמן קצר מאוד (במונחים קוסמים), לא מן הנמנע כי הן ישתנו בעתיד.
תרחיש זה מאפשר למפץ הגדול להתרחש מיד לאחר ההתכווצות הגדולה. אם זה קורה ללא הרף, נוצר יקום מחזורי, או יקום מתנדנד. היקום יכול במצב הזה להיות רצף אינסופי של יקומים סופיים, כשכל יקום סופי מסתיים בהתכווצות גדולה שהיא גם המפץ הגדול של היקום הבא. 
תאורטית, הרעיון של יקום מחזורי מתנגש עם החוק השני של התרמודינמיקה, מאחר שאנו מצפים שהאנתרופיה תגדל עם כל מחזור. בנוסף תצפיות עדכניות קובעות כי היקום אינו סגור. כל זאת גרם לקוסמולוגים לזנוח את מודל היקום המחזורי.
שאלת קץ היקום > הניתור הגדול

המודל התאורטי של הניתור הגדול בנוי על היסודות של היקום המחזורי, שבו כל התכווצות גדולה מלווה במפץ גדול וחוזר חלילה. מודל היקום המחזורי סותר חוקי פיזיקה בסיסיים ואף יותר מכך, חוקים מעולם מכניקת הקוונטים. על כן הועלתה תאוריה חלופית המשלבת את הבסיס של המפץ הגדול עם התאוריה של כבידה קוונטית לולאתית באופן שאינו מחייב את יצירת המחזוריות.
שאלת קץ היקום > ואקום כוזב

שדה היגס קיים לכל אורכו ורוחבו של היקום. כמו השדה האלקטרומגנטי, הוא משתנה בעוצמתו על בסיס הפוטנציאל שלו. ואקום רגיל קיים כל עוד היקום נמצא ברמה האנרגיה הנמוכה ביותר שלו, מה שהופך את הוואקום הכוזב להיות לא רלוונטי, אולם, אם הוואקום לא נמצא ברמת האנרגיה הנמוכה ביותר שלו (ואקום כוזב), הוא יכול לבצע מנהור לרמה נמוכה של אנרגיה. 
דבר כזה נקרא האירוע מטסטבילי של הוואקום. מצב כזה נושא את הפוטנציאל לשנות בצורה קיצונית את היקום, בתרחישים נועזים יותר אף הקבועים הפיזיקליים עלולים להשתנות מה שישנה את יסודות החומר, האנרגיה ורצף הזמן-חלל. ייתכן כי כל המבנים הפיזיקליים ביקום יהרסו באופן מיידי וללא אזהרה. מחקרים שנערכו על חלקיק דומה לבוזון היגס תומכים בתאוריה כי ואקום כוזב יתרסק מיליארדי שנים מהיום.
ראו גם

מות החום של היקום
צורת היקום
לקריאה נוספת

סטיבן הוקינג, קיצור תולדות הזמן, מן המפץ הגדול עד חורים שחורים ספרית מעריב 1991.
אבישי דקל, "חידת המסה הנעלמה", מדע כ"ג-6, עמ' 260 (1979)
צבי פלטיאל, "החומר האפל", פי האטום ד'-3, עמ' 5 (1989)
תחזיות להתפשטות היקום
ההתכווצות הגדולה. הצירים האנכיים יכולים להיחשב כעבר או כעתיד.
Emblem3

| --- | --- |
 מקום הקמה:  הנטינגטון ביץ' 
 מוקד פעילות:  לוס אנג'לס, קליפורניה, ארצות הברית
 תקופת הפעילות:  מ-2012
 סוגה:  רגאיי-פופ
 כלי נגינה:  קול, גיטרה, תופים, גיטרת בס
 חברת תקליטים:  Syco Records, קולומביה רקורדס
 http://emblem3.com/
 חברים
 וסלי סטרומברג וקיטון סטרומברג
 חברים לשעבר
 דרו צ'אדוויק
 
Emblem3 (בעברית: אמבלם3) היא להקת רגאיי-פופ אמריקאית ממדינת וושינגטון. בלהקה חברים האחים וסלי וקיטון סטרומברג. היא עלתה לראשונה לתודעה הציבורית כאשר השתתפה בעונתה השנייה של התוכנית אקס פקטור בארצות הברית. הם הוחתמו בחברת התקליטים Syco Records של המפיק סיימון קאוול ובחברת התקליטים קולומביה רקורדס. הסינגל הראשון שלהם, (Chloe (You're the One I Want, יצא ב-15 באפריל 2013, ואלבום הבכורה שלהם, Nothing to Lose, יצא ב-30 ביולי 2013.
קריירה > הקמת הלהקה

דרו צ'דוויק ווסלי סטרומברג הקימו את הלהקה לראשונה כשהיו בבית הספר התיכון, שמה של הלהקה היה American Scholars. באותו הזמן, אחיו של וסלי, קיטון סטורמברג, שכיום חבר בלהקה, היה רק בן תשע ולא השתתף עימם בלהקה אך עבד על הקלטות ביתיות משלו והיה צופה בעבודתם של צ'דוויק ווסלי. וסלי סרומברג עבר להנטינגטון ביץ' אשר בקליפורניה ואילו דרו צ'אדוויק חבר אליו לאחר שסיים תיכון. קיטון סרומברג עבר גם הוא לקליפורניה, נרשם לבית ספר לאמנות בקרבת מקום והצטרף אליהם. במרתף ביתם הם יצרו את האלבום Bite Your Lip and Take It תחת השם American Scholars. לאחר שעברו על שמות רבים החליטה השלישייה לשנות את שם הלהקה לשם "Emblem3" והמשיכו להופיע באזור הנטינגטון ביץ'.
קריירה > 2012: האקס פקטור

בשנת 2012 נבחנה הלהקה לעונה השנייה של התוכנית אקס פקטור עם השיר Sunset Blvd, שיר מקורי של הלהקה שנכתב על ידי דרו. הם הגיעו לחצי הגמר והודחו במקום רביעי עם השיר "Hey Jude" של הביטלס. בזכות התוכנית, הלהקה צברה מעריצים ואוהדים רבים.
קריירה > 2013-היום: Nothing to Lose

בדצמבר 2012 התחילה השלישייה להקליט את אלבום הבכורה שלה Nothing To Lose, האלבום שוחרר ב-30 ביולי 2013. הסינגל המוביל של האלבום היה (Chloe (You're the One I Want, והסינגל השני של האלבום היה 3000 Miles. הלהקה הייתה למופע הפותח של הזמרת סלינה גומז בסיבוב ההופעות שלה, Stars Dance Tour שהתחיל באוגוסט 2013. ב-5 בדצמבר 2013, הודיעה הלהקה על סיבוב הופעות משלה בשם #Bandlife.
ב-2 ביוני 2014 שחררה הלהקה את המיני-אלבום הראשון שלה - Songs from the Couch, Vol. I.
ב-20 ביוני 2014 הודיעה הלהקה באתר האינטרנט שלה, שחבר הלהקה דרו צ'דוויק עוזב את הלהקה לטובת קריירת סולו, וב-27 באוקטובר 2014 שחררה הלהקה מיני-אלבום חדש, הפעם ללא צ'אדיווק, בשם Forever Together.
חברי הלהקה

וסלי טרנט סטרומברג, נולד ב-6 בדצמבר 1993 - קולות ראשיים, גיטרה, תופים
קיטון רוברט סטרומברג, נולד ב-16 ביולי 1996 - גיטרת בס, קולות גיבוי, גיטרה
חברי הלהקה > חברים לשעבר

דרו מייקל צ'אדוויק, נולד ב-1 באוקטובר 1992 - קולות ראשיים, ראפ, גיטרה (2014-2012)
דיסקוגרפיה > אלבומי אולפן

(Nothing to Lose (2013
דיסקוגרפיה > מיני אלבום

(Songs from the Couch, Vol. 1 (2014
(Forever Together - EP (2014)
דיסקוגרפיה > סינגלים

(Chloe (You're the One I Want) (2013
(2013) 3000 Miles
הובסטנק

| --- | --- |

 מקום הקמה:  אגורה הילס 
 מוקד פעילות:  אגורה הילס, קליפורניה, ארצות הברית
 תקופת הפעילות:  מ-1994 
 סוגה:  נו מטאל   רוק אלטרנטיבי   הארד רוק   פוסט-גראנג'   פאנק (Funk) מטאל   סקא
 חברת תקליטים:  Island Records
 אתר רשמי
 פרופיל ב-IMDb
 חברים
 דאגלס רוב (1995 – ; סולן)   דן אסטרין (1995 – ; גיטרה)  כריס הסה (1995 – ; תופים, קולות רקע)  ג'סי שארלנד (2009 – ; בס, קולות רקע)
 חברים לשעבר
 מרקו לפאלאינן (1995 – 2005; בס, קולות רקע)  ג'רמי ואסר (1995 – 2000; סקסופון)   דרק קוואן (1997 – 1999; סקסופון) ג'וש מוריאו (2006 – 2008; בס)
 
הובסטנק (באנגלית: Hoobastank) היא להקת רוק אלטרנטיבי ונו-מטאל הידועה בעיקר בזכות להיטה The Reason משנת 2004 והצלחתה ברוק המודרני.
היסטוריה > תחילת הקריירה

הובסטנק הוקמה בפרברי מחוז לוס אנג'לס ב-1994, כשדאג רוב הכיר את הגיטריסט דן אסטרין ב"קרב להקות" בתיכון, ויחדיו החליטו להקים להקה, אליה צירפו את מרקו לפאלאינן ואת כריס הסה. כשנשאל דאג למשמעות השם ענה "אתה שואל אותי אם לשם יש משמעות. לשם אין משמעות וזה די מגניב, זו אחת מהבדיחות הפנימיות של תיכוניסטים שאין לה ממש משמעות".
תחילה ניגנו בזירת ההופעות המקומית "קפה קובלט", בה החלו להקות רוק נוספות את דרכן. ב-1998 הקליטו את אלבומם הראשון בהוצאה עצמית "They Sure Don't Make Basketball Shorts Like They Used To", שכלל קטע סקסופון ייחודי של ג'רמי ואסר, מפיק האלבום. בשלב זה החלה הלהקה לצבור לעצמה קהל מעריצים נאמן בדרום קליפורניה, מה שהוביל להחתמתה בשנת 2000 בחברת התקליטים Island Records. להצלחתה הראשונית של הלהקה תרמו גם סיבובי הופעות עם להקת אינקיובס.
היסטוריה > הצלחת הלהקה

בנובמבר 2001 הוציאה הלהקה אלבום הנושא את שמה. הסינגל הראשון מתוכו, "Crawling in the Dark", הגיע למקום ה-68 במצעד בילבורד הוט 100, למקום 3 במצעד הרוק האלטרנטיבי ולמקום ה-8 במצעד הרוק הכללי של מגזין הבילבורד. בתחילת 2002 ניצב השיר במקום הראשון ברשימת הורדות השירים ב-mp3.com. הסינגל השני, "Running Away" הצליח אף יותר, כשהגיע למקום השני במצעד הרוק האלטרנטיבי, ולמקום ה-3 בטבלת ההורדות של mp3.com.
האלבום זכה במעמד של אלבום פלטינה, והגיע למקום ה-25 ברשימת 200 האלבומים הטובים ביותר. האלבום אף זכה בהכרה בינלאומית והלהקה קיימה סיבוב הופעות ברחבי אירופה ואסיה.
הלהקה החלה לעבוד על אלבומה השני, The Reason, ב-2003, בהפקת הווארד בנסון. אולם, ההקלטות הופסקו כאשר אסטרין נפצע קשה בתאונת אופנוע באוגוסט. באוקטובר הוא התאושש והלהקה יצאה לסיבוב ההופעות Nokia Unwired.
לבסוף יצא האלבום בדצמבר 2003. הסינגל Same Direction הגיע למקום ה-9 במצעד הרוק האלטרנטיבי בארצות הברית. השיר The Reason יצא כסינגל בתחילת 2004 והושמע לראשונה בלוס אנג'לס והפך מיד ללהיט כשהגיע למקום השני במצעד הבילבורד הוט 100, ולמקום ה-1 במצעד הרוק האלטרנטיבי. האלבום הגיע למקום 1 ברשימת 200 האלבומים הטובים ביותר (בילבורד 200).
אלבומה השלישי של הלהקה "Every Man for Himself" יצא במאי 2006. הוא דורג במקום ה-12 במצעד ה"בילבורד 200".
אלבומם הרביעי "For(n)ever" יצא בינואר 2009  ודורג במקום ה-26 במצעד ה"בילבורד 200". ביולי-אוגוסט 2010 הוציאו בקוריאה הדרומית וביפן בלבד אלבום אקוסטי שנקרא "Is This the Day?‎". זהו האלבום הראשון בו מופיע ג'סי שארלנד, שהצטרף ללהקה כנגן בס בשנת 2009.
ביוני 2011 ערכה הלהקה סיבוב הופעות בפני הכוחות האמריקאים שמוצבים בעיראק.
Fight or Flight, אלבומה השישי של הלהקה, יצא בספטמבר 2012. לחלק מהפצותיו צורף כדיסק בונוס האלבום האקוסטי משנת 2010.
בשנת 2017, סולן הלהקה דאגלס רוב ביצע את השיר "Fist Bump", שיר זה הוא שיר הנושא של משחק הווידאו Sonic Forces.
דיסקוגרפיה

| שנה | שם | מוציא לאור | מידע אחר |
| --- | --- | --- | --- |
| 1997 | Muffins | הוצאה עצמית | Tape |
| 1998 | They Sure Don't MakeBasketball Shorts Like They Used To | הוצאה עצמית | CD |
| 2001 | Hoobastank | Island Records | US #25, פלטינה |
| 2002 | The Target EP | Island Records | EP, בהופעה חיה |
| 2003 | The Reason | Island Records | US #3, פלטינה כפולה |
| 2006 | Every Man for Himself | Island Records | US #12, זהב |
| 2009 | For(n)ever | Island Records | US #26 |
| 2012 | Fight or Flight | Open E |  |
דיסקוגרפיה > סינגלים

| שנה | שם השיר | המאה הטובים ביותר  | הרוק האלטרנטיבי | Mainstream רוק | אלבום |
| --- | --- | --- | --- | --- | --- |
| 2001 | "Crawling in the Dark" | 68 | 3 | 7 | Hoobastank |
| 2002 | "Running Away" | 44 | 2 | 9 | Hoobastank |
| 2002 | "Remember Me" | - | 23 | 28 | Hoobastank |
| 2003 | "Out of Control" | - | 9 | 16 | The Reason |
| 2004 | "The Reason" | 2 | 1 | 4 | The Reason |
| 2004 | "Same Direction" | - | 14 | 20 | The Reason |
| 2005 | "Disappear" | - | 24 | 29 | The Reason |
| 2006 | "If I Were You" | - | 23 | 32 | Every Man for Himself |
| 2006 | "Inside of You" | - | 27 | 27 | Every Man for Himself |
| 2006 | "Born to Lead" | - | - | - | Every Man for Himself |
| 2008 | "My Turn" | 104 | 24 | 23 | For(n)ver |
| 2009 | "So Close, So Far" | - | - | - | For(n)ver |
| 2009 | "The Letter" | - | - | - | For(n)ver |
| 2010 | "Never Be Here Again" | - | - | - | AT&T Team USA Olympics soundtrack |
| 2010 | "Is This the Day?‎" | - | - | - | Is This the Day?‎ |
| 2012 | "This Is Gonna Hurt" | - | - | 28 | Fight or Flight |
וולפגנג בקר

| --- | --- |
בקר, 2009
בקר, 2009
 לידה:  22 ביוני 1954 המר, נורדריין-וסטפאליה, גרמניה המערבית 
 פטירה:  12 בדצמבר 2024 (בגיל 70) ברלין, גרמניה 
 מדינה:  גרמניה 
 מקום לימודים:  האקדמיה הגרמנית לקולנוע ולטלוויזיה ברלין  האוניברסיטה החופשית של ברלין 
 פרסים והוקרה:  פרס האקדמיה האירופית לקולנוע לסרט הטוב ביותר (2003)  פרס האקדמיה האירופית לקולנוע - בחירת הקהל לבמאי הטוב ביותר (2003)  פרס האקדמיה האירופית לקולנוע לבמאי הטוב ביותר (2003)  בפסקה זו רשומה אחת נוספת שטרם תורגמה 
 פרופיל ב-IMDb
 
וולפגנג בקר (בגרמנית: Wolfgang Becker;‏ 22 ביוני 1954 –  12 בדצמבר 2024) היה במאי קולנוע גרמני, שנודע בעיקר בשל סרטו האוסטלגי "להתראות, לנין!" מ-2003.
ביוגרפיה

בקר נולד בהמר (אנ') שבאזור זאוורלאנד בצפון מערב גרמניה. הוא למד שפה וספרות גרמנית, היסטוריה ולימודים אמריקאים באוניברסיטה החופשית של ברלין. לאחר סיום התואר הוא קיבל עבודה כאיש סאונד בסטודיו, והחל לימודים באקדמיה הגרמנית לקולנוע וטלוויזיה. סרט הגמר שלו, "Schmetterlinge" ("פרפרים", 1986) זכה בפרס האקדמיה האמריקאית לקולנוע לסרט סטודנטים, כמו גם בפרסים אחרים - בפסטיבל הקולנוע הבינלאומי בלוקרנו, ומראש ממשלת חבל הסאר. לאחר סיום הלימודים הוא ביים מספר פרקים לסדרת סרטי המתח הטלוויזיונית הגרמנית "טאטורט" וסרטים אחרים. ב-1994 הקים את חברת ההפקה "X-Filme" יחד עם טום טיקוור ודני לוי (אנ') ועם המפיק שטפן ארנדט. ב-1997 ביים את "החיים הם סדנא" (Das Leben ist eine Baustelle), ההצלחה הקולנועית הראשונה שלו.
בשנת 2015 ביים והפיק את הסרט "Ich und Kaminski" המבוסס על ספרו של הסופר האוסטרי-גרמני דניאל קלמן (אנ').
נפטר ב-12 בדצמבר 2024.
LANY

| --- | --- |

 מקום הקמה:  לוס אנג'לס 
 תקופת הפעילות:  מ-2014 
 סוגה:  אינדי פופ, רוק אלטרנטיבי, דרים פופ, סינת'-פופ, פופ רוק 
 חברת תקליטים:  פולידור רקורדס, אינטרסקופ רקורדס 
 פרופיל ב-IMDb
 חברים
 פול ג'ייסון קליין ג'ייק קליפורד גוס
 חברים לשעבר
 צ'ארלס לסלי "לס" פריסט
 
LANY (ראשי תיבות של "Los Angeles New York") היא להקת פופ אמריקאית. הלהקה, שהוקמה בנאשוויל, טנסי במרץ 2014, מורכבת מפול ג'ייסון קליין, צ'ארלס לסלי "לס" פריסט וג'ייק קליפורד גוס. הלהקה חתומה בחברות התקליטים פולידור רקורדס ואינטרסקופ רקורדס. הלהקה מוכרת בשל השיר "Okay", שבו שיתפו פעולה עם ג'וליה מייקלס, והשיר "Mean It", שבו שיתפו פעולה עם לאוב.
קריירה > 2014–2017: תחילת הקריירה ו-LANY

הלהקה הוקמה במרץ 2014. חודש לאחר מכן, הם הוציאו את הסינגלים "Hot Lights" ו-"Walk Away". בהמשך השנה, הם הוציאו את המיני-אלבום הראשון שלהם, Acronyms. בהמשך השנה, הם הוציאו את הסינגלים "Made in Hollywood" ו-"Bad, Bad, Bad".
ב-2015, LANY יצאה לסיבובי הופעות כמופע חימום לטווין שאדו (אנ'), טובה סטריקה (אנ')‏, X Ambassadors, טרוי סיון והלסי. ב-9 ביוני 2015, הם הוציאו את המיני-אלבום השני שלהם, I Loved You. בהמשך השנה, הם הוציאו את הסינגל "ILYSB".
ב-11 בדצמבר 2015, הם הוציאו את המיני-אלבום השלישי שלהם, Make Out.‏ זמן קצר לאחר מכן, הוכרז כי הם יופיעו כמופע חימום לאלי גולדינג בבריטניה במרץ 2016. בפברואר 2016, הם הופיע כמופע חימום לטרוי סיון בארצות הברית.
ב-11 במרץ 2016, הלהקה הוציאה את הסינגל "Where the Hell Are My Friends".‏
במאי 2016, הם יצאו לסיבוב ההופעות העצמאי הראשון שלהם, The Make Out Tour.‏ לאחר סיבוב ההופעות, הלהקה הופיעה במספר פסטיבלי מוזיקה ברחבי ארצות הברית.
ב-24 ביוני 2016, הלהקה הוציאה את המיני-אלבום הרביעי שלה, Kinda. בהמשך השנה, הם יצאו לסיבוב ההופעות Kinda Tour ברחבי ארצות הברית ואירופה.
ב-2017, הלהקה הופיעה כמופע חימום בסיבוב הופעות של ג'ון מאייר ברחבי ארצות הברית וקנדה.
ב-30 ביוני 2017, הוציאה הלהקה את אלבום האולפן הראשון שלה, LANY.‏ בהמשך השנה, הם יצאו לסיבוב הופעות ברחבי אוסטרליה, אסיה ואירופה.
קריירה > 2018–הווה: Malibu Nights,‏ Mama's Boy ו-gg bb xx

ב-5 באוקטובר 2018, הם הוציאו את אלבום האולפן השני שלהם, Malibu Nights.‏
ב-23 באפריל 2019, הם הוציאו, בשיתוף פעולה עם ג'וליה מייקלס, את הסינגל "Okay".‏
ב-14 בנובמבר 2019, הם הוציאו, בשיתוף פעולה עם לאוב, את הסינגל "Mean It".
ב-2 באוקטובר 2020, הם הוציאו את אלבום האולפן השלישי שלהם, Mama's Boy.‏
ב-9 ביוני 2021, הם הוציאו, בשיתוף פעולה עם הזמרת-יוצרת האמריקאית, קלסי בלריני, את הסינגל "I Quit Drinking".
ב-6 באוגוסט 2021, הם הוציאו, בשיתוף פעולה עם המפיק המוזיקלי הבריטי, 220 Kid (אנ'), את הסינגל "Stupid Feelings".
ב-3 בספטמבר 2021, הם הוציאו את אלבום האולפן הרביעי שלהם, Gg bb xx.
ב-4 באוגוסט 2023, הם הוציאו את הסינגל "XXL".
דיסקוגרפיה > אלבומי אולפן

2017: LANY
2018: Malibu Nights
2020: Mama's Boy
2021: Gg bb xx
2023: A Beautiful Blur
דיסקוגרפיה > מיני-אלבומים

2014: Acronyms
2015: I Loved You
2015: Make Out
2016: Kinda